gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8344, del 23-07-2018 (2018/6800)

Notificació del decret dictat en les actuacions d'execució forçosa número 1622/2014.
------------------------------------------------------------------------------------

### Dades del document

Número de DOGV
:   8344

Data del DOGV
:   23-07-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/6800


Organisme emissor
:   Jutjat de Primera Instància número 26 de València

Tipus de document
:   Anunci

Notificació del decret dictat en les actuacions d'execució forçosa número 1622/2014. [2018/6800]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte, faig saber que, en les actuacions de família, execució forçosa número 1622/2014, seguides a instàncies d'Esther Bort Sampedro contra Velizar Aliev Faikov, en situació de rebel·lia, en data 30 de maig de 2018, ha recaigut un decret que en la part dispositiva diu així:  
  
«Decrete  
1. L'arxivament provisional d'aquesta execució.  
2. El procediment romandrà en tal situació mentre no s'inste la seua represa per la part executant.  
Done compte al/la jutge/essa d'aquesta resolució.  
Mode d'impugnació: per mitjà d'un recurs de reposició davant d'aquest jutjat, no obstant això, es durà a efecte el que s'ha disposat. El recurs s'haurà d'interposar per escrit en el termini de cinc dies, amb la indicació de la infracció comesa segons el parer de la persona recurrent, i sense aquests requisits no s'admetrà el recurs.  
Ho dispose i firme. En done fe.»  
  
I perquè valga de notificació en forma al demandat, Velizar Aliev Faikov, en situació de rebel·lia i ignorat parador, expedisc i firme aquest edicte.  
  
València, 30 de maig de 2018.- La lletrada de l'Administració de justícia: Alicia Ordeig Rabadán.
Diari Oficial de la Generalitat Valenciana


Sumari del DOGV 8301, del 23-05-2018 (2018/5030)

Extracte de la Resolució de 7 de maig de 2018, de la vicerectora d'Innovació i Transferència, per la qual es convoca el catorzé premi Demetrio Ribes.
-----------------------------------------------------------------------------------------------------------------------------------------------------

### Dades del document

Número de DOGV
:   8301

Data del DOGV
:   23-05-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/5030


Data del document
:   07-05-2018

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 7 de maig de 2018, de la vicerectora d'Innovació i Transferència, per la qual es convoca el catorzé premi Demetrio Ribes. [2018/5030]  
BDNS (identif.): 399877.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Poden optar a aquest premi diplomats, llicenciats, graduats o doctors de qualsevol disciplina acadèmica que presenten un treball d'investigació que complisca els requisits següents:  
- Ha de tractar-se d'una recerca inèdita.  
- Ha de versar sobre un tema d'investigació relacionat amb algun dels següents temes generals d'àmbit nacional: història del transport (terrestre, aeri, marítim), història de les obres públiques, patrimoni de l'enginyeria civil, història de l'ordenació territorial.  
- Els guanyadors d'edicions anteriors no poden presentar-se novament al premi fins que no haja passat un termini de deu anys.  
  
Segon. Objecte  
Premiar el millor treball que es presenta a aquest concurs amb la finalitat de promoure l'estudi de la història de l'obra pública, el transport, les comunicacions, el patrimoni de l'enginyeria civil i la vertebració del territori, així com la divulgació de les obres premiades en el context universitari i en la societat en general.  
  
Tercer. Bases reguladores  
https://www.uv.es/uvcatedres/up/resol-conv-demetrio-ribes-xiv\_val.pdf   
  
Quart. Quantia  
El premi està dotat amb 6.000 euros, és indivisible i pot ser declarat desert. Procedeix del codi orgànic 3877101234 amb específica 45472983, del pressupost de la Universitat de València per a l'any 2018 (capítol VII).  
  
Cinqué. Termini de presentació de sol·licituds  
El termini per a presentar els treballs serà el comprès entre el dia de la publicació de la convocatòria en el Diari Oficial de la Generalitat Valenciana i el 5 de novembre de 2018, i aquesta serà la data límit.  
  
València, 7 de maig de 2018.- La rectora, p. d. (DOGV 17.04.2018), la vicerectora d'Innovació i Transparència: M.ª Dolores Real García.
Diari Oficial de la Generalitat Valenciana


Sumari del DOGV 8353, del 02-08-2018 (2018/7634)

Extracte de la Resolució de 23 de juliol de 2018, de la vicerectora d'Estudis i Política Lingüística, per la qual es convoquen els premis de la I Jornada de Divulgació de Tesis Doctorals.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8353

Data del DOGV
:   02-08-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/7634


Data del document
:   23-07-2018

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 23 de juliol de 2018, de la vicerectora d'Estudis i Política Lingüística, per la qual es convoquen els premis de la I Jornada de Divulgació de Tesis Doctorals. [2018/7634]  
BDNS(Identif.):410314  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions (http://www.pap.minhap.gob.es/bdnstrans):  
  
Primer. Beneficiaris  
Persones en formació matriculades en qualsevol programa de doctorat de la Universitat de València, almenys en la segona anualitat, tenir la matrícula activa i estar al corrent dels pagaments del curs 2017/2018. Serà imprescindible no haver defensat la tesi a la data de celebració de la jornada, 19 d'octubre de 2018, i comptar amb el vist i plau de la direcció de la tesi.  
  
Segon. Objecte  
Premiar la capacitat comunicativa de cada participant en una exposició pública referida a la recerca que s'està duent a terme per a la realització de la tesi doctoral, en un temps màxim de 3 minuts.  
  
Tercer. Bases reguladores  
Les bases de la convocatòria d'aquest premi seran publicades en www.valencia.edu/cdciencia  
  
Quarta. Quantia  
S'atorgaran els premis següents: un primer premi consistent en una estada d'una setmana a la Universitat de Harvard durant 2019, l'import del qual no podrà superar els 2.000 euros, un segon premi de 500 euros i un tercer premi de 300 euros.   
  
Cinquè. Termini de presentació de sol·licituds  
La sol·licitud de participació en la jornada haurà de presentar-se mitjançant el registre en la web esdeveniments.uv.es abans del 15 de setembre de 2018.  
  
Sisè. Altres dades  
Hi haurà una selecció prèvia de fins a un màxim de 25 persones, d'entre les sol·licituds presentades per a participar en la Jornada, que es farà pública el dia 19 de setembre.  
  
València, 23 de juliol de 2018.- La vicerectora d'Estudis i Política Lingüística, p. d. (la rectora, DOGV 17.04.2018): Isabel Vázquez Navarro.
Diari Oficial de la Generalitat Valenciana


Sumari del DOGV 8274, del 16-04-2018 (2018/3670)

CORRECCIÓ d'errades de l'Acord de 23 de març de 2018, del Consell, d'autorització de l'expedient de rescabalament 12/2018, per obligacions contretes durant l'exercici 2017.
----------------------------------------------------------------------------------------------------------------------------------------------------------------------------

### Dades del document

Número de DOGV
:   8274

Data del DOGV
:   16-04-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/3670


Data del document
:   16-04-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Correcció d'errades

Correcció d'errades

 Descriptors 

:   * Vicepresidència i Conselleria d'Igualtat i Polítiques Inclusives

CORRECCIÓ d'errades de l'Acord de 23 de març de 2018, del Consell, d'autorització de l'expedient de rescabalament 12/2018, per obligacions contretes durant l'exercici 2017. [2018/3670]  
En el Diari Oficial de la Generalitat Valenciana número 8264, de 29 de març de 2018, es va publicar l'acord del Consell de referència. Advertida errada en l'esmentada publicació, es procedeix a la seua correcció substituint l'annex publicat pel següent:
Diari Oficial de la Generalitat Valenciana


Sumari del DOGV 8438, del 05-12-2018 (2018/10066)

Notificació de la sentència dictada en el judici verbal número 657/2017.
------------------------------------------------------------------------

### Dades del document

Número de DOGV
:   8438

Data del DOGV
:   05-12-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/10693


Organisme emissor
:   Jutjat de Primera Instància Número 2 de Dénia

Tipus de document
:   Edicte

Notificació de la sentència dictada en el judici verbal número 657/2017. [2018/10640]  
Alejandro Martínez García, lletrat de l'Administració de justícia, faig constar que, en aquest procediment de judici verbal 000657/2017 número 000657/2017, seguit a instàncies de CP El Olivar contra Michael Brian Bignell i Jayne Thomson, s'ha dictat la Sentència número 000213/2018 en data 23 d'octubre de 2018.  
Que d'acord amb la Instrucció 6/12, de Secretaria General de l'Administració de Justícia, queden les actuacions en l'oficina judicial a disposició dels interessats.  
Que el termini per a recórrer contra la resolució dictada en actuacions és de vint dies a comptar des de l'endemà de la seua notificació, i cal que l'interessat diposite la quantitat de 50 euros en el compte de dipòsits i consignacions d'aquest jutjat excepte en el supòsit en què l'interessat tinguera reconegut el dret d'assistència jurídica gratuïta.  
Que les dades personals que es posen a disposició de les parts, han de ser tractades amb confidencialitat i per als fins de l'administració de justícia en els termes que preveu la Llei orgànica de protecció de dades.  
  
I atés que Michael Brian Bignell i Jayne Thomson es troben en parador desconegut, expedisc aquest edicte per tal que els servisca de notificació de forma deguda.  
  
Dénia, 24 d'octubre de 2018.- El lletrat de l'Administració de justícia: Alejandro Martínez García.
Diari Oficial de la Generalitat Valenciana


Sumari del DOGV 8212, del 15-01-2018 (2017/11537)

Notificació de la sentència dictada en el procediment de guarda i custòdia número 313/2017
------------------------------------------------------------------------------------------

### Dades del document

Número de DOGV
:   8212

Data del DOGV
:   15-01-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2017/11031


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda i custòdia número 313/2017 [2017/11332]  
Vicenta María Casañ Arandiga, secretària del Jutjat de Primera Instància número 8 de València  
Part demandant: Kristiyan Tihomirov Stefanov.  
Part demandada: Persida Dumitru.  
Sobre guarda, custòdia o aliments de fills menors no matrimonials no consensuats  
En el judici a què es fa referència s??ha dictat la resolució que té el text que, literalment, és com segueix:  
  
«Dispositiva  
Estime íntegrament la demanda interposada per Kristiyan Tihomirov Stefanov contra Persida Dumitru i en conseqüència, dispose l'adopció de les següents mesures:  
S'atribueix a Kristiyan Tihomirov Stefanov l'exercici exclusiu de la pàtria potestat sobre el fill menor D., així com la seua guarda i custòdia.  
No s'estableix a favor de Persida Dumitru un règim de visites, sense perjudici que la progenitora inste la seua instauració o establiment davant d'aquest jutjat i s'acredite que el mateix serà beneficiós per al menor.  
Persida Dumitru contribuirà en concepte de pensió d'aliments a favor del seu fill en la suma de 180 euros mensuals que es pagaran els cinc primers dies de cada mes en el compte corrent o d'estalvi que designe el pare. La referida suma s'actualitzarà anualment, mitjançant l'aplicació del percentatge de l'increment de l'Índex de Preus al Consum elaborat per l'Institut Nacional d'Estadística. Les despeses extraordinàries, les necessàries en tot cas i les convenients amb l'acord previ o autorització judicial seran sufragades al 50 % per ambdós progenitors.  
  
No pertoca fer especial pronunciament en matèria de costes.  
Notifiqueu aquesta sentència a les parts i feu-los saber que en contra es pot interposar recurs d'apel·lació en el termini de 20 dies davant d'aquest jutjat perquè siga resolt per l'Audiència Provincial.  
Així, aquesta és la meua sentència, cosa que acorde, mane i firme.»  
Publicació. L'anterior sentència va ser llegida i publicada per la magistrada jutgessa que la firma. En done fe.  
Atés que es desconeix el domicili o residència actuals de la part demandada, per la Resolució de 20 d'octubre de 2017, de conformitat amb el que disposen els articles 156.4 i 164 de la Llei 1/2000, d'enjudiciament civil, s??ha ordenat la publicació d??aquest edicte al tauler d'anuncis del Jutjat per a portar a efecte la diligència de notificació.  
  
  
València, 23 d'octubre de 2017.- La secretària judicial: Vicenta María Casañ Arandiga.
Diari Oficial de la Generalitat Valenciana


Sumari del DOGV 8239, del 21-02-2018 (2018/1617)

Extracte de la Resolució de 14 de febrer de 2018, del director general d'Agricultura Ramaderia i Pesca, per la qual s'estableix la convocatòria per al Pla 2018 de les ajudes destinades a la subscripció d'assegurances agràries del Pla nacional d'assegurances agràries combinades.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8239

Data del DOGV
:   21-02-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/1617


Data del document
:   14-02-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública
    * segur agrícola

Extracte de la Resolució de 14 de febrer de 2018, del director general d'Agricultura Ramaderia i Pesca, per la qual s'estableix la convocatòria per al Pla 2018 de les ajudes destinades a la subscripció d'assegurances agràries del Pla nacional d'assegurances agràries combinades. [2018/1617]  
BDNS (identif.): 386471.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet dels quals pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Els titulars de les parcel·les i/o de les explotacions agràries i ramaderes que radiquen en el territori de la Comunitat Valenciana i que hagen subscrit la corresponent pòlissa.  
  
Segon. Objecte  
Subvencions per a aquells assegurats que subscriguen segurs inclosos en els plans anuals d'assegurances agràries combinats, corresponents al pla vigent a l'entrada en vigor de la convocatòria.  
  
Tercer. Bases reguladores  
L'Ordre 14/2015, de 23 de març, de la Conselleria de Presidència i Agricultura, Pesca, Alimentació i Aigua regula les subvencions de la Generalitat Valenciana a la subscripció d'assegurances agràries, del Pla nacional d'assegurances agràries combinades (DOGV 7503, 13.04.2015).  
L'Ordre 1/2016, de 18 de gener, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es modifica l'Ordre 14/2015, de 23 de març, de la Conselleria de Presidència i Agricultura, Pesca, Alimentació i Aigua, per la qual es regulen les subvencions a la subscripció d'assegurances agràries del Pla nacional d'assegurances agràries combinades (DOGV 7711, 03.02.2016).  
  
Quart. Quantia  
43.502.322 euros.  
  
Cinqué. Termini de presentació de sol·licituds  
De l'1 de gener de 2018 al 31 de desembre de 2018.  
  
València, 14 de febrer de 2018.- El director general d'Agricultura Ramaderia i Pesca: Rogelio Llanes Ribas.
Diari Oficial de la Generalitat Valenciana


Sumari del DOGV 8259, del 22-03-2018 (2018/2895)

Informació pública de la participació pública i consulta de la versió inicial del Pla general estructural i de la suspensió de la tramitació i l'atorgament de llicències urbanístiques.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   8259

Data del DOGV
:   22-03-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/2895


Data del document
:   02-03-2018

Organisme emissor
:   Ajuntament d'Hondón de Los Frailes

Tipus de document
:   Anunci

Descriptors 

:   * Hondón de los Frailes
    * pla d'urbanisme
    * administració local

Informació pública de la participació pública i consulta de la versió inicial del Pla general estructural i de la suspensió de la tramitació i l'atorgament de llicències urbanístiques. [2018/2895]  
El Ple de l'Ajuntament de Hondón de los Frailes, per majoria absoluta i en sessió celebrada amb caràcter ordinari el dia 28 de febrer de 2018, va adoptar, entre altres, l'acord següent:  
Sotmetre la versió inicial de la modificació del Pla general estructural, incloent-hi el seu estudi ambiental i territorial estratègic i la resta de documents exigibles per la normativa sectorial, a participació pública i consultes amb les administracions públiques afectades i amb les persones interessades, per mitjà de les accions definides en el pla de participació pública i en els termes establits en l'article 53 de la Llei 5/2014, de 25 de juliol. Duració de 45 dies hàbils d'exposició, segons article 53.3 de la Llei 5/2014, de 25 de juliol.  
Suspendre la tramitació i l'atorgament de les següents llicències urbanístiques: llicències d'urbanització, d'edificació i de parcel·lació, en les àrees de sòl rural, en noves zones urbanitzables (sector 2 Casas Altas i sector 1 la Llometa), en zona de Casas Galiana i en nova zona d'eixamplament grafiada en el pla núm. 5 d'ordenació estructural. La duració de la suspensió serà de 2 anys comptats des de l'aprovació del present acord.  
Durant el període indicat, qualsevol interessat podrà consultar l'expedient en el Servei d'Urbanisme de l'Ajuntament d'Hondón de los Frailes, en horari de 09.00 a 14.00 hores, així com en la pàgina web http://www.hondondelosfrailes.es/ de l'Ajuntament d'Hondón de los Frailes, i presentar-hi al·legacions i suggeriments.  
Cosa que es fa pública perquè se'n prenga coneixement.  
  
Hondón de los Frailes, 2 de març de 2018.- L'alcalde: Eleuterio Jover García.
Diari Oficial de la Generalitat Valenciana


Sumari del DOGV 8394, del 01-10-2018 (2018/9007)

CORRECCIÓ d'errades de la Resolució de 21 de setembre de 2018, de la Direcció General per a l'Agència de Seguretat i Resposta a les Emergències, per la qual s'aproven les bases generals i la convocatòria de la segona prova de renovació de l'acreditació del personal del servei específic d'admissió de les persones aspirants aptes de la convocatòria de desembre de 2010.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8394

Data del DOGV
:   01-10-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/9007


Data del document
:   26-09-2018

Organisme emissor
:   Presidència de la Generalitat

Tipus de document
:   Correcció d'errades

Descriptors 

:   * examen

CORRECCIÓ d'errades de la Resolució de 21 de setembre de 2018, de la Direcció General per a l'Agència de Seguretat i Resposta a les Emergències, per la qual s'aproven les bases generals i la convocatòria de la segona prova de renovació de l'acreditació del personal del servei específic d'admissió de les persones aspirants aptes de la convocatòria de desembre de 2010. [2018/9007]  
En data 26 de setembre de 2018 es va publicar en el Diari Oficial de la Generalitat Valenciana número 8391 la resolució esmentada.  
Havent-se advertit una errada en el títol de la versió en llengua castellana, es procedeix a esmenar-lo.  
  
On diu:   
«Resolución de 21 de septiembre de 2018, de la Dirección General para la Agencia de Seguridad y Respuesta a las Emergencias, por la que se aprueban las bases generales y la convocatoria de la segunda prueba de renovación de la acreditación del personal del servicio específico de admisión de las personas aspirantes aptas de la convocatoria de julio de 2010»;  
  
Ha de dir:   
«Resolución de 21 de septiembre de 2018, de la Dirección General para la Agencia de Seguridad y Respuesta a las Emergencias, por la que se aprueban las bases generales y la convocatoria de la segunda prueba de renovación de la acreditación del personal del servicio específico de admisión de las personas aspirantes aptas de la convocatoria de diciembre de 2010».  
  
València, 26 de setembre de 2018.- El director general per a l'Agència de Seguretat i Resposta a les Emergències: José María Ángel Batalla.